Lea Laven: Niin | Elävä arkisto | yle.fi
Julkaistu 12.02.2008 - 17:00 . Päivitetty 19.06.2018 - 13:38
Cinquettilla oli kokemusta euroviisumenestyksestä, sillä hän oli voittanut kisan vuonna 1964 Nicola Salernon säveltämällä ja Mario Panzerin sanoittamalla kappaleella Non ho l´eta, jonka on suomeksi levyttänyt mm. Anneli Sari nimellä Liian nuori rakkauteen.
Vuonna 1974 Italian edustuskappaleen sävelsivät ja sanoittivat Mario Panzeri, Daniele pace, Lorenzo Pilat ja Corrado Conti.
Eurovision laulukilpailu näytettiin Italiassa vasta kuukauden alkuperäisen lähetyksen jälkeen, sillä maan edustuskappaleella arveltiin olevan vaikutusta maassa pidettyyn kansanäänestykseen avioerolaista.
Suomessa sekä italiankielinen versio että Lea Lavenin suomenkielinen versio olivat erittäin suosittuja. Laulun suomennoksen ´Niin´ teki Chrisse Johansson.
Artikkelin video on vuodelta 2005, tsunamiin liittyvästä hyväntekeväisyyskonsertista.